“Yashil makon” umummilliy loyihasi doirasida “Yashil Toshkent” ekologik bayrami o'tkaziladi

“Yashil makon” umummilliy loyihasi doirasida 23 aprel kuni “Yashil Toshkent” ekologik bayrami o'tkaziladi.

Ma'lum bo'lishicha, 23 aprelda “Do'stlik” bog'ida keng ko'lamli “O'zbekiston yashil maktablari” ijtimoiy dasturining navbatdagi bosqichi yakunlanganiga bag'ishlangan “Yashil Toshkent” ekologik bayrami o'tkaziladi. Bayram aholining ekologik madaniyatini oshirishga qaratilgan “Yashil makon” umummilliy loyihasi doirasida o'tadi.
Prezident tashabbusi bilan 2021 yil noyabrda “Yashil makon” loyihasiga start berildi, uning doirasida 200 million dona ko'chat ekish rejalashtirilgan. Tegishlicha, kuzda 85 million ko'chat ekilgandi.
“Eng muhim masala – aholining ekologik madaniyatini oshirish. Bugungi kunda ko'chalarga va boshqa har qanday joyga qarang. Hamma joyda chiqindilarni ko'rasiz. Muqaddas mamlakatimiz, deymiz biz. Unda nega uni ozoda saqlamaymiz? Axir muqaddas kitoblarimizda ham ‘poklik – iymondandir’ deyiladi”,- ta'kidlagan davlat rahbari.

“Ekologiya va qattiq maishiy chiqindilarni saralash” moduli doirasida Toshkent o'qituvchilarini o'qitishga oid ekologik loyiha ushbu vazifa bilan juda uyg'undir. Ijtimoiy dasturning tashabbuschisi va tashkilotchisi – “O'zbekiston ekologik qurilish kengashi” o'z faoliyatini 2019 yilda boshlagan notijorat nodavlat tashkilotidir. Kengash o'z faoliyati davomida aholining ekologik bilimlarini oshirish va o'sib borayotgan urbanizatsiya sharoitida barqaror rivojlanish tamoyillarini joriy etishga qaratilgan turli aktsiyalar, seminarlar va treninglar o'tkazdi.
Bu dasturga Prezidentning “Toshkent shahrida maishiy va qurilish chiqindilari bilan bog'liq ishlarni amalga oshirishni takomillashtirish chora-tadbirlari to'g'risida”gi qarori asos bo'ldi.xatti-harakat dasturi ishlab chiqildi va Toshkent shahridagi 50 ta maktabda joriy etildi. Ekolog-ekspertlar pedagoglar bilan QMChni saralash bo'yicha ta'limiy vositalarni o'rtoqlashdilar. 200 nafar pedagogga trening o'tkazildi va ular, o'z navbatida, qariyb 6000 nafar o'quvchi bilan ta'limiy saboqlar o'tdilar. Mashg'ulotlar doirasida bolalar qattiq maishiy chiqindilarni qanday saralash yaxshi ekanini, saralangan chiqindidan nima ishlab chiqarilishini va bunday tadbirlar atrof-muhitga yuklamani kamaytirishga qanday yordam berishini bilib oldilar.

xatti-harakat dasturi maktabdan har bir oilaga qarata barqaror ekologik ko'nikmalar shakllanishiga yo'naltirilgandir. Loyiha doirasida o'quvchi bilim olib, keyin ota-onasi va yaqinlarini saralashga o'rgatadi. Demakki, trening – bu yangi ekologik bilimlar ta'limiy zanjirining bosqichlaridan biridir. Loyihada xalq ta'limi vazirligi, Toshkent shahar hokimiyati va Toshkent hokimligi huzuridagi Jamoatchilik kengashi faol qatnashdilar. 2022 yil fevralida ShxTB uslubiyotchilari bilan treninglar o'tkazildi, ular mazkur muammoga katta qiziqish bildirdilar. Loyiha Shveytsariya konfederatsiyasining O'zbekistondagi elchixonasi ko'magida o'tkazilmoqda.
“‘Yashil makon’ umummilliy loyihasi doirasida 23-24 aprelda o'tadigan ‘Yashil Toshkent’ tadbirining rasmiy qismida o'qituvchi va uslubiyotchilarga sertifikatlarni, shuningdek, dastur bilan izchil ishlagan va barcha tadbirlarni amalga oshirishda ko'maklashgan xalq ta'limi vazirligi ma'murlari va bo'linmalar rahbarlariga minnatdorlik xatlarini tantanali topshirish rejalashtirilgan”,- deydi xalqaro ekspert va O'zbekiston ekologik qurilish kengashi asoschisi Temur Ahmedov.

Bayramni tashkil etishda Ko'ngillilar uyushmasi, Makon telekanali, Meros fondi, O'zbekiston Respublikasi Turizm va madaniy meros vazirligi, Yakkasaroy tumani hokimligi faol ishtirok etdilar.Tadbir dasturida bolalar kontserti va bolalar uchun faoliyat hududi rejalashtirilgan. Bayram ishtirokchilari interaktiv shaklda kimyoviy tajribalar bilan tanishishlari, robotlar yig'ishlari va ijodiy faoliyat bilan shug'ullanishlari mumkin. Bu dastur STEAM-ta'lim (science, technology, engineering, arts, and math) davlat strategiyasi bilan to'liq muvofiqlikda o'tkazilmoqda. Shuningdek, dasturdan kimyoviy shou va “Havo sehri”, “Energiya”, “Elektr”, “Tebranish va to'lqinlar” dasturlari bo'yicha interaktiv mashg'ulotlar joy oladi. Ekologiya, atrof-muhit ozodaligi va chiqindilarni saralash mavzusida rasmlar tanlovini o'tkazish rejalashtirilgan. Bayram kuni bog'da elektromobillar, quyosh panellari va boshqa ekologik texnika namunalari namoyish etiladi, bolalar va ularning ota-onalari ularni tomosha qilibgina qolmay, amaliyotda sinab ham ko'rishlari mumkin bo'ladi.
Rasmiy qismning boshlanishi soat 11:00 da, bayram 17:00 gacha davom etadi. Tadbirni yoritish uchun OAV vakillari, bolgerlar va barcha qiziqqanlar taklif etiladi.
Kanallarimizga obuna bo'ling:Instagram:https://instagram.com/uzgbc?igshid=YmMyMTA2M2Y=Facebook: https://www.facebook.com/gbcuz
Hamkorlik masalalari bo'yicha:+99899 461 42 19 Temur Axmedov@mail: Temur@temur.green